kardosdrur/scandi-wiki huggingface dataset:
Jurriaan Andriessen

Jurriaan Hendrik Andriessen (født 15. november 1925 i Haarlem, Holland, død 19. august 1996 i Haag, Holland) var en hollandsk komponist, pianist, dirigent og lærer.

Jurriaan Andriessen der var søn af Hendrik Andriessen og bror til Louis Andriessen, studerede komposition hos sin fader på Utrecht Musikkonservatorium, og senere i Paris hos Olivier Messiaen, og i USA hos Aaron Copland.

Han har skrevet 9 symfonier, orkesterværker, filmmusik, scenemusik, koncerter for mange instrumenter, elektronisk musik, korværker etc.

Andriessen komponerede både i traditionel og moderne stil, og var inspireret af alt, lige fra Amerikanske film til moderne symfonisk musik.

Udvalgte værker 

 Symfoni nr. 1 "Berkshire Symfonier" (1949) - for orkester
 Symfoni nr. 2 (1962) - for blæseorkester
 Symfoni nr. 3 "Friesland Symfonien" (1963) - for orkester
 Symfoni nr. 4 "Fugle" (1965) - for kor og orkester
 Symfoni nr. 5 "Tidsånd" (1970) - for klarinet, popgruppe, 6 dansere og orkester
 Symfoni nr. 6 "I gammel stil - kunstens Symfoni" (1972) - for orkester
 Symfoni nr. 7 "Den vækkende drøm" (1976) for elektroniske instrumenter
 Symfoni nr. 8 "I klassisk stil - fejringen" (1977) - for orkester
 "Miniature Symfoni"'' (1970) - for skoleorkester
 2 Klaverkoncerter (1943, 1948) - for klaver og orkester
 Fløjtekoncert (1952) - for fløjte og orkester

Eksterne henvisninger 

 Om Jurriaan Andriessen på Musicweb-International.com 
 

Komponister fra Nederlandene
Dirigenter fra Nederlandene
Pianister
Lærere
Willem Andriessen

Willem Christiaan Nicolaas Andriessen (født 25. oktober 1887 i Haarlem, Holland, død 29. marts 1964 i Amsterdam, Holland) var en hollandsk komponist, pianist, professor og lærer.

Willem, der er bror til Hendrik Andriessen, og onkel til Louis Andriessen og Jurriaan Andriessen, studerede klaver og komposition på Amsterdam Musikkonservatorium.

Han var hovedsagelig koncertpianist, men komponerede også orkesterværker, korværker, solo klaverstykker, sange etc. 

Han underviste og var professor i klaver og komposition på Musikkonservatoriet i Haag og på Musikkonservatoriet i Rotterdam.

Udvalgte værker 

 Klaverkoncert - for klaver og orkester
 Overture -for orkester
 Sonater - for klaver
 Sonatiner - for klaver

Eksterne kilder og henvisninger 
 Om Willem Andriessen iJaarboek van de Maatschappij der Nederlandse Letterkunde, 1965 
 Om Willem Andriessen på www.astro.com

Komponister fra Nederlandene
Pianister
Professorer fra Nederlandene

Nederlændere i 1800-tallet
Nederlændere i 1900-tallet
Niels Poulsen Schandorph

Niels Poulsen Schandorph (født 1. august 1596, død 1. november 1645) var en dansk professor.

Niels Poulsen var søn af præsten i Skanderup, provst Poul Andersen og Karen Nielsdatter. Han blev student fra Herlufsholm 1616, var 3 år i huset hos sin forrige rektor Jesper Brochmand, indtil han 1619 kom som hører til Sorø, hvorfra han efter knap et års 
forløb af sin velynder biskop Resen kaldedes til rektoratet i Slagelse, som han dog et halvt år efter forlod for som hovmester for Niels Krabbe at drage til Wittenberg. I 1624 kaldtes han hjem for at overtage rektoratet på Herlufsholm, som han 1625, efter at have erhvervet magistergraden, ombyttede med Viborgs rektorat. 

Her mødte ham adskillig modgang, blandt andet fordi han søgte at indføre herlovianske skikke og stillede større fordringer til dimittenderne, end de var vante til; ked af skolelivet blev han 1626 sognepræst ved Budolphi Kirke i Aalborg; 1635 forflyttedes han til Vor Frue Kirke i København, 1639 udnævntes han til professor i teologi ved universitetet og kreeredes året efter af Brochmand til Dr. theol. 1644-45 var han universitetets rektor. Han blev gift 1627 med en datter af magister Villum Paludan, præst i Viborg, Helvig Paludan (født 23. oktober 1604, død 16. oktober 1671 som enke efter biskop Anders Ringkjøbing. 

Schandorph var utvivlsomt en dygtig skolemand. Som professor får han den ros af biskop Erik Grave, der havde været i huset hos ham, at han var en nidkær mand for Guds ære, som med alsomstørste flid publice og privatim holdt den studerende ungdom til en sand gudsfrygt, flittighed i deres studering og skikkelighed i liv og levned. Han ansås for bispeæmne; men Christian IV var ikke fornøjet med hans lærdom og fandt, at han "spisede underlig Latin for en Doktor at være"; dog anså kongen ham for at være "vel begaven paa Prædikestolen". Hans litterære arbejder er uden betydning.

Kilder 
  

Teologer fra Danmark
Skolefolk fra Danmark
Rektorer ved Københavns Universitet
Danskere i 1600-tallet
Oskar Emil Lenau

Frihedskæmper Oskar Emil Lenau (dæknavn "William"; født 27. maj 1921 på Frederiksberg, død 6. juli 1997) var medlem af modstandsgruppen BOPA under den Tyske besættelse af Danmark under anden verdenskrig. BOPA's militærgruppe, der blandt andet tog aktion under selve befrielsen i maj 1945 i København, hvor "William" var i BOPA's militærgruppe. Gruppen befriede fangerne i cellerne i Dagmarhus' øverste etage, hvor de danske modstandsfolk var placeret af Værnemagten som ofre, for at forhindre at hovedkvarteret blive udsat for sabotage eller bombet af de Allierede. "William"/Oskar Emil Lenau var ligeledes medlem at sabotagegruppen i BOPA baseret i København. "William"'s gruppe hed Region Vl (København).

Kilder 
Pia Colère Lenau f.1954 datter 
Oskar Emil Lenau på  Frihedsmuseets Modstandsdatabase

Medlemmer af BOPA
Ferapontov Kloster

Ferapontov Kloster (, ) i Vologda oblast i Rusland, betragtes som et af de fineste eksempler på russisk middelalderkunst, og blev i 2000 indskrevet i UNESCOs Verdensarvsliste.

Historie 

Klosteret blev grundlagt af Sankt Ferapont i 1398 i det ugæstfri nordlige Rusland, øst for Kirillo-Belozerskij Kloster, opkaldt efter munken Sankt Kirill af Beloozero (nu , ). Klostrets berømmelse begyndte at sprede sig under Kirills discipel, Sankt Martinian, der senere blev abbed af klosteret Trotse-Sergijeva Lavra i 1447.

Selv efter Martinians død, blev hans kloster beskyttet og begunstiget af medlemmer af Ivan III's familie. Den ældste bygning, katedralen Jomfrufødselskirken (1490), blev bygget i sten for fyrsterne af Rostov. Dette bygningsværk er den bedst bevarede af de tre søsterkatedraler opført i 1490'erne i det nordlige Rusland. Alle indvendige vægge er beklædt med uvurderlige freskoer af den store middelalderlige maler Dionisius. Kirken er den sidste overlevende russiske middelalderkirke, hvor væggene er helt malede.

I løbet af 1530'erne blev der tilbygget et skatkammer, et refektorium, og den unikke Bebudelseskirke udstyret med et beffroi. På den tid nød klosteret særlige privilegier fra Ivan den Grusomme, og ejede omkring 60 landsbyer i nærheden. Zaren besøgte ofte klostret som pilgrim.

I de urolige tider blev klostret hærget af polsk-litauiske tropper. Under genopbygningen blev de sidste bygninger tilføjet til komplekset: den teltlignende Sankt Martinian kirke (1641), en forsvarskirke (1650), og et klokketårn (1680). Beffroiet (1638) siges at være det ældste i Rusland.

Da klostret gradvist mistede sin religiøse betydning, blev forvandlet til et sted for eksil for fremtrædende gejstlige, blandt andet patriarken Nikon. Klosteret blev nedlagt af kejser Paul i 1798, men geninviet som et kloster i 1904. Tyve år senere blev klosteret lukket af bolsjevikkerne og omdannet til et museum i 1975. Museet er en del af Russky Sever Nationalpark (~ Russisk Nord Nationalpark) siden 1991.

Fra januar 2013 er billeder af klosteret og område tilgængelige via Google Street View.

Noter

Eksterne henvisninger 

 Alle freskoer på Ferapontov Kloster online  
 Klosterets officielle hjemmeside  
 Ferapontovo: Medieval Treasure in the Russian North  William C. Brumfield, April 6, 2010, Russia Now, artikel med fotos. 

Verdensarvsområder i Rusland
Klostre i Rusland
Bygninger, konstruktioner og anlæg i Vologda oblast
Etableret i 1398
Jacob Munch

Jacob Munch' (født 9. august 1776 i Kristiansand, død 10. juni 1839 i Kristiania) var en norsk maler. Han var fætter til Johan Storm Munch.

Munch blev officer og var 1812 avanceret til kaptajn. Ved adskillelsen fra Danmark 1814 forblev han i den norske hær. Sin kunstneriske uddannelse fik han ved Kunstakademiet i København 1804—06 og fik derefter stipendium til en udenlandsrejse. På denne rejse malede han 1809 Oehlenschlägers portræt i Paris. Munch kom derefter til Italien, hvor han i Rom gjorde Thorvaldsens bekendtskab og malede hans portræt i ridderdragt, omgivet af hans billedhuggerarbejder. Ved sin tilbagekomst til Norge 1814 levede han væsentlig af at male portrætter og fik af kong Karl Johan i opdrag at male det store kroningsbillede 1818 (Det Kongelige Slott). Han var en af stifterne af Den kongelige Kunst- og Tegneskole, hvor han virkede i flere år som lærer. En stor række kendte nordmænds portrætter fra hans pensel findes endnu i ældre slægter rundt om i Landet. Foruden det figurrige og i historisk henseende interessante kroningsbillede fra 1818 kan også nævnes et portræt af Christian VIII's søn, den senere Frederik VII som barn (i Eidsvoldsbygningen) samt portræt af filosoffen Frederik Christian Sibbern (Frederiksborgmuseet).

Kilder 

  

Portrætmalere
Malere fra Norge
Nordmænd i 1700-tallet
Nordmænd i 1800-tallet
Personer fra Kristiansand
Years of Refusal

Years of Refusal er det niende soloalbum fra den engelsk rockmusiker Morrissey. Albummet blev udgivet i februar 2009 og indeholder blandt andet singlen "I'm Throughing My Arms Around Paris".

Spor 
 "Something Is Squeezing My Skull" - 2:38
 "Mama Lay Softly On The Riverbed" - 3:53
 "Black Cloud" - 2:48
 "I'm Throwing My Arms Around Paris" - 2:31
 "All You Need Is Me" - 3:13
 "When Last I Spoke To Carol" - 3:24
 "That's How People Grow Up" - 2:59
 "One Day Goodbye Will Be Farewell" - 2:57
 "It's Not Your Birthday Anymore" - 5:10
 "You Were Good In Your Time" - 5:01
 "Sorry Doesn't Help" - 4:03
 "I'm Ok By Myself" - 4:48

Album fra Storbritannien
Album fra 2009
Københavns Erhvervshus

Københavns Erhvervshus (tidligere Københavns Erhvervsservice) er en organisation, der står for at administrere virksomheders henvendelse til det offentlige i Københavns Kommune, og er ligeledes landets største lokale Erhvervshus. Københavns Erhvervshus yder rådgivning til iværksættere og vækstvirksomheder, ligesom de arbejder med den langsigtede erhvervsudvikling i København.

Tilbud
Københavns Erhvervshus tilbyder blandt andet:
 Værktøjer til at starte og drive virksomhed i København
 Hjælp til tilladelser til alt fra byggearbejde til alkoholservering
 Kurser for iværksættere og mindre etablerede virksomheder

Eksterne henvisninger 
 Københavns Erhvervshus , officiel hjemmeside

Erhvervshus
Erhvervsliv i Danmark
How Are We Getting Home?

How Are We Getting Home? er det femte album fra det keltiske band Gaelic Storm. Det blev udgivet d. 3. august 2004, og indeholder hovedsageligt nyt materiale. De introducerede en ny fløjtenist og violinist.

Spor 
"I Miss My Home"
"Born to Be a Bachelor"
"Punjab Paddy"
"Stain the Grout"
"Tear Upon the Rose"
"Summer's Gone"
"Piña Colada in a Pint Glass"
"Fish and Get Fat"
"The Lone-Star Stowaway"
"When I Win"
"An Cailin Deas Rua"
"Down Underground"
"Cab Ride to Kingston"
"Time, Drink 'Em Up!"
"Short a Couple A' Bob"

Referencer

Album fra 2004
Gaelic Storm-album
Henrik Villadsen

Henrik Villadsen er en dansk sygehusdirektør for Roskilde og Køge sygehuse.

Villadsen er i en artikel i Fyens Stiftstidende af overlæge Michael Hansen blevet beskyldt for at "stjæle" 1,5 millioner kroner ved at tage grove overpriser for bijob på aftenambulatoriet, hvor han ved at arbejde få dage om måneden i bijobbet har tjent mere end en overlæges årsløn. En artikel fra Jyllands-posten bemærker at Jens Elkjær, som var ansvarlig for at der ikke blev gjort noget ved overbetalingen til Villadsen, har en hustru Susanne Elkjær som tilsyneladende også er overbetalt, og at Villadsen har været med til at afgøre Susanne Elkjærs løn.

Referencer

Direktører fra Danmark
Jutlandia (sang)

"Jutlandia" er en sang af Kim Larsen & Bellami. Den var med på albummet Forklædt som voksen fra 1986.

Komposition 
Sangen er skrevet og komponeret af Kim Larsen og produceret af Poul Bruun.

Tekst 
Larsen starter sangen med sætningen "Det var i 1949 eller cirka deromkring, da der var krig i Korea", og er dermed upræcis hvad angår starten på Koreakrigen, som var i 1950.

Kommercielt 
På KODA's liste over de mest spillede danske sange live i 2013, var "Jutlandia" nummer to; i øvrigt med "Kvinde Min" på førstepladsen, og "Rabalderstræde", "Hva' gør vi nu, lille du?" og "This Is My Life" på de næste pladser.

Personel 
Følgende er en liste over de personer der var med til at indspille sangen:
 Kim Larsen - Sang, guitar, sangskriver, komponist
 Jan Lysdahl - Kor, keyboard, guitar, trommer
 Peter Ingemann - Kor, keyboard
 Henning Pold - Kor, keyboard, el-bas
 Thomas Grue - Kor, guitar
 Mek Pek - Trompet
 Ole Hansen - Trompet, piccolofløjte
 Kim Neergaard - Trombone, basun
 Kenneth Agerholm - Trombone, basun
 Niels Mathiasen - Tenorsaxofon
 Ole Himmelstrup - Tenorsaxofon, barytonsaxofon
 Jens Haack - Tenorsaxofon, barytonsaxofon
 Hjörtur Blöndal - Lydeffekter
 Poul Bruun - Producer

Variationer 
Til projektet Alsang 2020 i anledning af 75-året for Danmarks befrielse indsang Jael Nordbek Azoulay sangen på fransk.

Hitlister

Referencer

Eksterne henvisninger 

Sange fra 1986
Kim Larsen-sange
Højskolesangbogen
Lifes Rich Pageant

Lifes Rich Pageant er det fjerde studiealbum fra det amerikanske alternative rockband R.E.M., der blev udgivet i 1986 på I.R.S. Records. R.E.M. valgte Don Gehman til at producere albummet, som blev indspillet i John Mellencamps Belmont Mall Studios i Belmon, Indiana.

Albummet blev godt modtaget af anmelderne.

Spor 
Alle sange er skrevet af Bill Berry, Peter Buck, Mike Mills og Michael Stipe med mindre andet er noteret.

Side et – "Dinner side"
 "Begin the Begin" – 3:28
 "These Days" – 3:24
 "Fall on Me" – 2:50
 "Cuyahoga" – 4:19
 "Hyena" – 2:50
 "Underneath the Bunker" – 1:25

Side to – "Supper side"
 "The Flowers of Guatemala" – 3:55
 "I Believe" – 3:49
 "What If We Give It Away?" – 3:33
 "Just a Touch" – 3:00
 "Swan Swan H" – 2:42
 "Superman" (Mitchell Bottler og Gary Zekley) – 2:52

1993 I.R.S. Vintage Years genudgivelse med bonus tracks
 "Tired of Singing Trouble" – 0:59
 Previously unreleased
 "Rotary Ten" – 1:58
 B-side of "Fall On Me" American 7" single
 "Toys in the Attic" (Steve Tyler, Joe Perry) – 2:26
 B-side of "Fall On Me" British 12" single
 "Just a Touch" (Live in studio) – 2:38
 Previously unreleased version, recorded live to 2-track during Reckoning sessions, 1984
 "Dream (All I Have to Do)" (Felice and Boudleaux Bryant) – 2:38
 Originally released on the soundtrack to the film Athens, GA: Inside Out, 1987
 "Swan Swan H" (Acoustic version) – 2:41
 Originally released on the soundtrack to the film Athens, GA: Inside Out, 1987
 Note: "Rotary Ten" og "Toys in the Attic" findes på Dead Letter Office.

2011 25th Anniversary Edition genudgivet med bonus tracks (The Athens Demos)
 "Fall On Me" – 2:50
 "Hyena" – 2:50
 "March Song" ("King of Birds" demo) – 3:46
 "These Days" – 3:36
 "Bad Day" – 3:26
 "Salsa" ("Underneath the Bunker" demo) – 1:32
 "Swan Swan H" – 2:39
 "Flowers of Guatemala" – 3:29
 "Begin the Begin" – 3:44
 "Cuyahoga" – 4:33
 "I Believe" – 3:37
 "Out of Tune" – 0:34
 "Jazz" ("Rotary Ten" demo) – 1:13
 "Theme from Two Steps Onward" – 4:24
 "Just a Touch" – 2:31
 "Mystery to Me" – 2:07
 "Wait" – 2:10
 "All the Right Friends" – 3:40
 "Get On Their Way" ("What If We Give It Away?" demo) – 3:17

Referencer

Eksterne henvisninger 
 

R.E.M.-album
Album fra 1986
Asiatisk dværghjort

Asiatisk dværghjort () er med en skulderhøjde på 20 cm og en vægt på 1,5-2,5 kg verdens mindste Parrettåede hovdyr af Drøvtyggerfamilien.

Ud over den Asiatiske dværghjort findes yderligere to arter af dværghjorte udbredt i asien og en art udbredt i Afrika. Den største art, vanddværghjort , har en skulderhøjde på 40 cm. Asiatisk dværghjort lever i de sydøstasiatiske regnskove i Thailand, Malaysia og Indonesien. De lever solitært, og mødes kun i parringstiden.

Dværghjorte menes i evolutionen at være udskilt fra de øvrige drøvtyggere på et meget tidligt tidspunkt, og de har fællestræk både med drøvtyggere og ikke-drøvtyggere. Ligesom hos de øvrige drøvtyggere er deres mave opdelt i flere kamre, dog er bladmaven meget lille.

Dværghjorte mangler enhver form for horn eller gevir. Dværghjortene har en del fællestræk med svin, blandt andet i parringsadfærden, der i form og varighed mere minder om svinenes end om de øvrige drøvtyggeres.

Eksterne henvisninger 
 Den Store Danske Encyklopædi: Dværghjort

Noter 

Hjorte
Dyr fra Indonesien
Delpech

Delpech henviser til blandt andre:

 Auguste-Louis-Dominique Delpech (1818-1880) − fransk læge
 Jacques-Mathieu Delpech (1777-1832) − fransk læge

Efternavne
Talca

Talca er en by og en kommune i Chile. Den er hovedby i Maule-regionen og i Talca-provinsen. Byen har 193.755 indbyggere, og kommunen har 201.142 indbyggere, og den ligger 255 km syd for landets hovedstad, Santiago.

Byen er et økonomisk vigtigt centrum med basis i landbrug (hvede- og vinproduktion) samt fremstillingsvirksomheder. Byen huser flere uddannelsesinstitutioner, heriblandt Talca Universitet og Maule Katolske Universitet.

Indbyggerne har en talemåde: "Talca, Paris & London", som stammer fra en hattebutik, der havde et bånd hængende med udsagnet om, at den også havde butikker i Paris og London; butikken var ejet af en fransk immigrant ved navn Jean-Pierre Lagarde.

Demografi 
Ifølge folketællingen i 2012 har kommunen et areal på 231,5 km² og et indbyggertal på 201.142 (96.810 mænd og 104.987 kvinder), hvoraf 193.755 (96 %) boede i selve byen. I perioden fra folketællingen i 1992 til 2005 steg befolkningstallet med 10,5 % (18.002 personer).

Historie 
Byen blev grundlagt i 1692 af Tomás Marín de Poveda, men den egentlige grundlæggelse fandt sted 12. maj 1742 af José Manso de Velasco, som gav den navnet Villa San Agustín de Talca. Byen spillede en rolle i Chiles historie, idet Bernardo O'Higgins erklærede landets selvstændighed i Talca i 1818.

Byen blev delvist ødelagt af jordskælv i 1928 og 2010 og blev i begge tilfælde genopbygget bagefter. Epicenteret for skælvet i 2010 lå tæt på Talca, og store dele af byens historiske bymidte blev ødelagt.

Geografi 
Byen ligger lige syd for det sted, hvor de to små floder Lircay og Claro løber sammen, inden de lidt vest for byen løber til floden Maule. Den panamerikanske landevej går gennem byen og deler den i en vestlig og en østlig del.

Talca har middelhavsklima med tørre somre og fugtige vintre, men dog varmere om sommeren og koldere om vinteren end kystbyer som Valparaíso og Concepción.

Referencer

Eksterne henvisninger 

 Byens officielle hjemmeside 

Byer i Chile
Hans Olufsen Spandemager

Hans Olufsen Spandemager (latin Sitularius eller Urnarius, død 4. maj 1571) var en dansk præst.

Denne mand, der var en af reformationens fædre i Skåne, var født i Malmø, hvor hans fader, Oluf Spandemager, endnu levede 1519. Oprindelig var han munk i Helligåndsklosteret i hans fødeby, og ligesom hans bysbarn Claus Mortensen Tøndebinder sluttede han sig tidlig til den lutherske lære og begyndte at forkynde evangeliet, når lejlighed gavs. Men da den udvalgte ærkebiskop Aage Sparre gjorde anstalter til at lægge ham alvorlige hindringer i vejen, begav han sig sammen med Claus Mortensen i september 1527 til Haderslev, hvor reformationen under hertug Christians beskyttelse var i fuld gang. Her forblev de i et års tid og vendte så tilbage til Malmø, vel rustede til at optage kampen og, hvad der ikke var af mindst betydning, forsynede med et kongeligt værnebrev, der stillede dem uden for ærrkebispens jurisdiktion. De mødte derfor ikke, da Aage Sparre i november 1528 kom til Malmø for at kalde dem til regnskab og, efter i 3 dage at have ventet på dem, måtte nøjes med i et brev at advare borgerne mod deres kætterier. Da munkene i slutningen af 1529 måtte forlade Helligåndsklosteret, blev kirken af borgmestre og råd indrømmet Hans Olufsen Spandemager til at prædike i. Han skal have hjulpet Claus Mortensen ved affattelsen af danske salmer til brug ved den evangeliske gudstjeneste. I 1530 mødte han med mange andre lutherske prædikanter fra forskellige egne af landet ved herredagen i København, hvor de af al magt prædikede mod papismen. Hjemkommen der fra fortsatte han med iver sin gerning i Malmø og skal efter Hans Tausens eksempel have tilladt sig at ordinere præster. Hans skæbne under borgerkrigen er os ikke nærmere bekendt; men efter at der atter var kommet fred i Landet, fik Hans Olufsen Spandemager i november 1536 kongelig præsentation til Højby Kirke ved Malmø. Snart efter blev han sognepræst ved domkirken i Lund, hvormed provstiet i Torne Herred var forenet. Hans ydre vilkår var efter de trange tider, han havde gennemgået, så ringe, at staden Malmø betalte hans gæld, inden han drog bort. Også i Lund vare hans økonomiske vilkår kun små, så han maatte være glad ved at blive forlenet med et vikariat ved Domkirken. Under kongens besøg på Lundegaard i november 1546 opnåede han, at kongetienden af Nørre Hvidinge blev tillagt hans embede, og at han fik løfte om det første kanonikat, der blev ledigt i kapitlet. Han døde 1571, vistnok i en høj alder, da han allerede 1556 omtales som trængende til medhjælp. Lyskander tillægger ham Expositiones evangeliorum dominicalium; men denne prædikensamling har næppe været trykt.

Kilder 

 

Reformatorer
Præster fra Danmark
Danskere i 1500-tallet
Personer fra Malmø
Artikler fra 1. udgave af Dansk biografisk leksikon
Muhamed Bešić

Muhamed Bešić (født 10. september 1992 i Berlin, Tyskland) er en Bosnisk fodboldspiller, der spiller som central midtbanespiller for Premier League-klubben Everton F.C..

Eksterne henvisninger 

  
 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Personer fra Berlin
Gudhjem Museum

Gudhjem Museum  er et museum i en nedlagt og fredet stationsbygning i den nordbornholmske by Gudhjem. Den oprindelige stationsbygning er fra 1916 og tegnet af arkitekterne Kay Fisker og Aage Rafn. Den var en af stationerne på Gudhjembanen, der var en forlængelse af Nexøbanens sidebane til Almindingen.

Efter banens nedlæggelse i 1952 fungerede bygningen som rutebilstation indtil nedlæggelsen af De Bornholmske Jernbaner i 1968, hvor Gudhjem By- og Mindeforening købte den for "... at imødegå den omsiggribende 'is- og pølsekultur' i Gudhjem. ..." 

Bygningen med to murede piller og mønsterbelægning blev fredet 1984.

Den 11. maj 1990 blev en ny udstillingsbygning indviet, og museet fik doneret ganske betydelige gaver i form af kunstværker. Året efter kunne man fuldende projektet med en ny hovedindgang med publikumsfaciliteter i den gamle stationsbygning. I dag danner udstillingsbygningen ramme om et antal skiftende kunstudstillinger hen over året, mens den fredede stationsbygning rummer lokalhistorien.

Foran museet findes en skulpturpark med værker af kunstnerne Ole Christensen, Inge Lise Westmann, Julie Høm og Jun-Ichi Inoue. I 2021 blev der etableret sommerfuglehabitat med vilde blomster på en 1,5 ha. stor mark i tilknytning til skulpturhaven. Et stisystem i marken giver mulighed for spadsereture i området.

Kilder

Eksterne henvisninger 

 Museets hjemmeside
 Gudhjem Museum hos Den Store Danske af Karl Bencke

 

Kunstmuseer i Danmark
Museer på Bornholm
Museer etableret i 1968
Fredede bygninger, konstruktioner og anlæg i Bornholms Regionskommune
Museum
Museum